**Pilahvi**, *pilav* tai *pilaf* tai *plov* (ven. плов), *pulau*, pulao, tai *polu* on etenkin monissa Aasian muslimivaltaisissa maissa tunnettu, alkujaan ehkä persialainen riisiruoka. Sen runkona on tavallisesti öljyssä paistettu ja edelleen liha- tai kasvisliemessä kypsennetty riisi. Lisäksi ruuassa on esimerkiksi vihanneksia (kuten sipulia, valkosipulia, porkkanaa), hedelmiä (esimerkiksi rusinoita, taateleita), lihaa, kalaa tai pähkinöitä sekä suolaa ja muita mausteita. Liha, kastike tai voisula kaadetaan tavallisesti annoksen päälle tai sekoitetaan riisiseoksen joukkoon mutta saatetaan tarjoilla erillisestä astiastakin. 

Intialaisessa keittiössä pilahvi tehdään perinteisesti basmatiriisistä. Pulao- tai pilahviriisistä on lukuisia eri versioita. Yksinkertainen lisäketyyppinen riisi syntyy esimerkiksi kardemummasta, voista tai kasvisöljystä, keitetyistä herneistä (tai porkkanaraasteesta) ja basmatiriisistä. Esimerkiksi pähkinäpilahvia intialaisittain valmistettaessa paksupohjaisessa kattilassa voidaan paistaa ensin valkosipulia ja porkkanaraastetta. Muutaman minuutin jälkeen lisätään mausteet (esimerkiksi jauhettua korianteria, muutama vihreä kardemumma, mustia sinapinsiemeniä, jeeran siemeniä) ja vedessä 20-30 minuuttia lionnut, hyvin valutettu riisi. Seosta paistetaan pari minuuttia sekoitellen. Joukkoon lisätään kasvislientä, laakerinlehti, suolaa ja pippuria. Seos kiehautetaan ja annetaan kypsyä kymmenkunta minuuttia miedommalla lämmöllä. Pannu nostetaan liedeltä ja annetaan vetäytyä 5 minuuttia kannen alla. Laakerinlehti ja kardemummat poistetaan kypsästä riisistä. Annos koristellaan ennen tarjoilua esimerkiksi cashew- ja saksanpähkinöillä ja korianterinlehdillä. 

Pilahvista on tehty myös muunnoksia korvaamalla riisi jollain muulla viljalla.

* Iranilaista, erilaisilla pähkinöillä, manteleilla ja rusinoilla päällystettyä pilavia.Iranilaista, erilaisilla pähkinöillä, manteleilla ja rusinoilla päällystettyä pilavia.
* Uiguurien polua eli pilafia lihan kanssa.Uiguurien polua eli pilafia lihan kanssa.
* Tadžikki valmistaa riisistä, porkkanasta, sipulista ja mausteista pilahvia lampaanlihan kanssa.Tadžikki valmistaa riisistä, porkkanasta, sipulista ja mausteista pilahvia lampaanlihan kanssa.
* Afganistanilaisessa qabuli pulaussa on esimerkiksi riisiä, sipulia, porkkanaa, lammasta ja rusinoita.Afganistanilaisessa qabuli pulaussa on esimerkiksi riisiä, sipulia, porkkanaa, lammasta ja rusinoita.
* Intialaista pilahvia (riisiä) seuranaan kanatikkaa ja raitakastiketta.Intialaista pilahvia (riisiä) seuranaan kanatikkaa ja raitakastiketta.
* Eräs bengalilainen kasvispilahvi, jossa on riisin lisäksi mm. papuja ja pähkinöitä.Eräs bengalilainen kasvispilahvi, jossa on riisin lisäksi mm. papuja ja pähkinöitä.
* Pilahvi katuruokana (Kiova, Ukraina)Pilahvi katuruokana (Kiova, Ukraina)

Lähteet
-------

1. 1 2  Pilahvia Keski-Aasiasta Ulkoasiainministeriö, Global.finland.fi.  Arkistoitu 28.12.2013. Viitattu 27.12.2013.
2. 1 2 3  M. Baljekar, R. Fernandez, S. Husain ja M. Kanani: *Suuri intialainen keittokirja*, s. 166-167, 354-355. Kanapilahvi, Herne-herkkusienipilahvi ja Pähkinäpilahvi. Suomentanut K. Szalai. Moreeni, 2. painos 2010. ISBN 978-952-254-038-6.
3. 1 2 3  S. Vilén ja A. Kortesalmi: *Sormet sahramissa*, s. 95. Pulaoriisi. Avain, 2011. ISBN 978-951-692-890-9.
4. ↑  Sieni-ohra pilahvi  10.04.2012. ita-savo.fi.  Arkistoitu 28.12.2013. Viitattu 27.12.2013.
5. ↑  Hedelmäinen Ohrapilahvi myllynparas.fi. Viitattu 27.12.2013.

Aiheesta muualla
----------------

* Kuvia tai muita tiedostoja aiheesta **Pilahvi** Wikimedia Commonsissa

* Uzbek plov (englanniksi) (bbcgoodfood.com)
* Plov – Плов (englanniksi) (olgasflavorfactory.com)
* Plov (venäjäksi) (russianfood.com)
* All about pulao or pilaf (Arkistoitu – Internet Archive) (englanniksi) (khanapakana.com)
* Broileripihvit ja hedelmäinen pilahvi (Arkistoitu – Internet Archive) (pirkka.fi)
* Sapuskaa, harashoo! – Plov (MTVuutiset.fi)
* Pilahviriisi filotaikinakuoressa - Yufkali pilav (Arkistoitu – Internet Archive) (superkokki.com)